**Приложение № 2 към заповед № …………………...**

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**УСЛОВИЯ ЗА ИЗПЪЛНЕНИЕ НА ОДОБРЕНИ ПРОЕКТИ ЗА ПОДГОТВИТЕЛНИ ДЕЙНОСТИ ПО ПОДМЯРКА 19.1 „ПОМОЩ ЗА ПОДГОТВИТЕЛНИ ДЕЙНОСТИ“ НА МЯРКА 19 „ВОДЕНО ОТ ОБЩНОСТИТЕ МЕСТНО РАЗВИТИЕ“ ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2014 – 2020 г. (ПРСР 2014 – 2020 г.) В ЧАСТТА НА МАЛКИТЕ ПИЛОТНИ ПРОЕКТИ**

|  |
| --- |
| **ПРОЦЕДУРА ЧРЕЗ ПОДБОР НА ПРОЕКТИ:**  **№ …………….. ПОДГОТВИТЕЛНИ ДЕЙНОСТИ ПО ПОДМЯРКА 19.1 „ПОМОЩ ЗА ПОДГОТВИТЕЛНИ ДЕЙНОСТИ“ НА МЯРКА 19 „ВОДЕНО ОТ ОБЩНОСТИТЕ МЕСТНО РАЗВИТИЕ“ ОТ ПРСР 2014 – 2020 г. В ЧАСТТА НА МАЛКИТЕ ПИЛОТНИ ПРОЕКТИ** |

**Съдържание:**

[Раздел I. Срок за изпълнение и отчитане на одобрения проект и срок за мониторинг: 3](#_Toc41927208)

[1. Изпълнение на проектите: 3](#_Toc41927209)

[Раздел II. Критерии за допустимост, права и задължения на бенефициентите, на УО на ПРСР 2014 – 2020 г. и на Държавен фонд „Земеделие“ (ДФЗ) 3](#_Toc41927210)

[1. Критерии за допустимост: 3](#_Toc41927211)

[2. Права и задължения на бенефициента: 3](#_Toc41927212)

[3. Права и задължения на УО на ПРСР 2014 – 2020 г.: 8](#_Toc41927213)

[4. Права и задължения на ДФЗ: 9](#_Toc41927214)

[Раздел III. Административен договор 12](#_Toc41927215)

[Раздел IV. Контрол за спазване на критериите за допустимост, задължения на бенефициентите и отговорност при установено неспазване 13](#_Toc41927216)

[Раздел V. Изменение и прекратяване на административния договор, финансово изпълнение на проектите, отговорност при неизпълнение и условия за възстановяване на помощта, и плащане и мерки за информиране и публичност. 14](#_Toc41927217)

[1. Изменение и прекратяване на административния договор 14](#_Toc41927218)

[2. Финансово изпълнение на проектите и плащане 17](#_Toc41927219)

[3. Отговорност при неизпълнение. Условия за възстановяване на получената финансова помощ. 18](#_Toc41927220)

[4. Мерки за информиране и публичност 19](#_Toc41927221)

[5. Приложения към Условията за изпълнение: 22](#_Toc41927222)

### Раздел I. Срок за изпълнение и отчитане на одобрения проект и срок за мониторинг:

### 1. Изпълнение на проектите:

1.1 Одобреният проект се изпълнява в срок до 6 месеца, считано от датата на подписването на административния договор. Проектът се отчита в срок до 1 месец от изтичане на срока за изпълнение.

1.2. Крайният срок по т. 1.1 не може да е по-дълъг от 30 септември 2023 г.

1.3. Бенефициентът се задължава да спазва всички критерии за допустимост, ангажименти и други задължения, произтичащи от предоставеното подпомагане в срок до пет години, считано от изплащането на окончателното плащане по административния договор (срок на мониторинг).

### Раздел II. Критерии за допустимост, права и задължения на бенефициентите, на УО на ПРСР 2014 – 2020 г. и на Държавен фонд „Земеделие“ (ДФЗ)

### 1. Критерии за допустимост:

1.1. За периода от датата на подаване на формуляра за кандидатстване до изтичане на срока на мониторинг бенефициентът следва да отговаря на посочените изисквания в раздел 11 „Допустими кандидати“ от Условията за кандидатстване.

1.2. За периода от подаване на формуляра за кандидатстване до изтичане на срока за мониторинг бенефициентът е длъжен да не получава публична финансова помощ от държавния бюджет или от бюджета на Европейския съюз за активите и/или дейностите, за които е получил финансова помощ по административния договор.

1.3. Бенефициентът е допустим получател на финансова помощ, ако никой от членовете на колективния управителен орган и представляващите членовете на колективния управителен орган на МИГ, когато същите са юридически лица, както и членовете на контролния орган, както и свързано с него лице по смисъла на § 1 от допълнителните разпоредби на Търговския закон, не е изпълнител или подизпълнител на дейностите на проекта.

### 2. Права и задължения на бенефициента:

2.1. Бенефициентът е длъжен да провежда обществени поръчки за избор на изпълнител/и на дейностите по проекта след подписване на административния договор.

2.1.1. Държавен фонд „Земеделие“ осъществява предварителна проверка и последващ контрол за законосъобразност върху проведените обществени поръчки за изпълнение на дейностите, включени в одобрения проект от бенефициентите по т. 2.1, съгласно утвърдена от изпълнителния директор на ДФЗ Процедура за осъществяване на предварителна проверка и последващ контрол върху обществени поръчки и процедури за избор с публична покана за разходи, финансирани изцяло или частично със средства от Европейския земеделски фонд за развитие на селските райони.

2.1.2. Бенефициентът е длъжен да спазва сроковете и изискванията посочени в Процедура за осъществяване на предварителна проверка и последващ контрол върху обществени поръчки и процедури за избор с публична покана за разходи, финансирани изцяло или частично със средства от Европейския земеделски фонд за развитие на селските райони.

2.2. Бенефициентът е длъжен да изпълни одобрения проект съобразно одобрения формуляр за кандидатстване, условията за кандидатстване и условията за изпълнение на проектите, както и в съответствие с условията и срока, посочен в административния договор и при спазване на крайните срокове за това, посочени в т. 1 от Раздел I „Срок за изпълнение на одобрения проект и срок за мониторинг“ от настоящите условия.

2.3. Бенефициентът е длъжен да изпълни одобрения проект при спазване на приложимото европейско и национално законодателство.

2.4. Бенефициентът е длъжен в срок до шест месеца след изтичане на срока за мониторинг да представя на ДФЗ и на Управляващия орган на Програмата за развитие на селските райони 2014 – 2020 г. (УО на ПРСР 2014-2020 г.) изискваните му данни, документи и/или информация, необходими за преценка относно спазването на критериите за допустимост и изпълнението на ангажиментите и другите задължения на бенефициента, произтичащи от отпуснатото подпомагане.

2.5. Бенефициентът е длъжен да допуска представители на ДФЗ, УО на ПРСР 2014-2020 г. и на други, определени с нормативен акт органи, включително на институции на Европейския съюз, за осъществяването на контрол за изпълнението на този договор и изискванията на приложимите национални и европейски актове, да предоставя необходимите документи, данни и информация и да оказва всякакво друго съдействие, включително като в договорите със техни контрагенти (включително договори за възлагане на обществените поръчки) за изпълнение на дейности от одобрения проект да включва клаузи или по друг подходящ начин да осигури съдействието за извършване на контрол на контрагента във връзка със съответното изпълнение.

2.6. Бенефициентът имат право да:

2.6.1. получи определената в административния договор финансова помощ в максимален размер, която да му бъде изплатена еднократно при спазване на всички условия, предвидени в административния договор и настоящите условия за изпълнение;

2.6.2. оттегли изцяло или частично по всяко време с писмено уведомление до ДФЗ подадено искане за плащане или приложени към него документи при спазване на изискванията на Наредба № 4 от 30 май 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители (ДВ, [бр. 48](apis://Base=NARH&DocCode=8428519074&Type=201) от 8.06.2018 г.), наричана по-нататък „Наредба № 4 от 2018 г.”;

2.6.3. поправи очевидни грешки в подадено искане за плащане или приложени към него документи само ако те могат да бъдат непосредствено установени при техническа проверка на информацията съдържаща се в тях;

2.6.4. бъде уведомен за определения размер на финансовата помощ или за отказа да бъде изплатена.

2.6.5. получи методическа помощ от Управляващия орган на ПРСР 2014-2020 г., която включва разясняване на правила, процедури и срокове и може да бъде предоставена устно или писмено.

2.7. Бенефициентът е длъжен да:

2.7.1. спазва всички критерии за допустимост, изискванията и задълженията, произтичащи от административния договор, условията за кандидатстване и настоящите условия за изпълнение;

2.7.2. да подаде искане за окончателно плащане до изтичане на крайния срок за изпълнение на одобрения проект, ведно с документите, посочени в приложение № 2 към настоящите условия, вкл. декларации съгласно приложение № 3, приложение № 4, приложение № 5 и приложение № 6 и доклад за извършени дейности съгласно приложение № 7 при спазване на реда и условията, предвидени в Наредба № 4 2018 г.;

2.7.3. да предостави на УО на ПРСР 2014-2020 г. и на ДФЗ всяка поискана информация за осъществяването на дейността по проекта;

2.7.4. незабавно да уведомява УО на ПРСР 2014-2020 г. и ДФЗ за всяко обстоятелство, което би могло да възпрепятства или забави осъществяването на дейностите по проекта, а при невъзможност писмено в срок до 15 работни дни от датата, на която бенефициентът или упълномощеното лице е в състояние да направи това, като представи доказателства за настъпване на обстоятелството, включително когато е приложимо – от компетентен орган;

2.7.5. да съблюдава в разходооправдателните документи да се съдържа номера и датата на сключения административен договор, по който са извършени съответните разходи;

2.7.6. да спазва разпоредбите на Закона за обществените поръчки и актовете по неговото прилагане, както и указанията на ДФЗ, когато възлага обществени поръчки за изпълнение на дейностите по одобрения проект, при спазване на всички изисквания и срокове, посочени в настоящите условия;

2.7.7. да осигури необходимата адекватна публичност на дейността си и източниците на финансиране включително да популяризира изпълнението на проекта в социалните мрежи чрез публикуване на видеоклипове във Facebook.

2.7.8 да използва придобитите при изпълнение на одобрения проект активи по предназначение (не се прилага при подмяната на активи с изтекъл амортизационен срок). Подмяната на активи с изтекъл амортизационен срок се извършва само след писмено одобрение на ДФЗ.

2.7.9 да осигури в срока за изпълнение на одобрения проект необходимите лицензи, разрешителни или регистрации за извършване на дейността по проекта или за функционирането на всички активи, когато се изискват такива съгласно действащото законодателство.

2.7.10 да поднови съответните разрешения, регистрации и/или лицензии в нормативно предвидените за това срокове, когато подпомаганата дейност подлежи на регистрационен, разрешителен и/или лицензионен режим.

2.7.11 да не продава или да не преотстъпва ползването върху придобитите при изпълнение на одобрения проект активи чрез отдаването им под наем, аренда или по договор за съвместна дейност или по друг начин (не се прилага при подмяната на активи с изтекъл амортизационен срок).

2.7.12 да извършва за своя сметка плащанията към изпълнителите по проекта за разликата между размера на допустимите за финансово подпомагане разходи по проекта и окончателния размер на финансовата помощ, при наложена финансова корекция за установени нарушения на ЗОП.

2.7.13 да застрахова активите, закупени със средства по проекта, в полза на ДФЗ за срока на проекта срещу застрахователните рискове съгласно приложение № 1 от условията за изпълнение за срока от подаване на заявка за плащане до изтичане на срока за мониторинг, като е длъжен ежегодно да подновява застрахователните полици. Застрахователната полица трябва да съдържа клауза, че при тотална щета обезщетението е в полза на ДФЗ на стойност най-малко до размера на финансовата помощ, а при частична щета е в полза на бенефициента. При настъпване на частична щета бенефициентът е длъжен да възстанови подпомогнатите активи. Подмяната с ново оборудване се осъществява след одобрение от ДФЗ, за което се уведомява УО на ПРСР 2014-2020 г.

2.7.13.1 Бенефициентът е длъжен да внесе еднократно целия размер на застрахователната премия за срока на застраховката;

2.7.13.2 При подаване на искане за окончателно плащане бенефициентът е длъжен да представи застрахователна полица, валидна за срок от минимум 12 месеца;

2.7.13.3 Със сумата на застрахователното обезщетение по т. 2.7.13., когато то се изплаща на ДФЗ, се намалява размерът на задължението на бенефициента към ДФЗ. В случай на отказ от изплащане на застрахователното обезщетение или когато неговият размер е по-малък от изплатената за погиналия актив финансова помощ, бенефициентът дължи възстановяване на получената финансова помощ, респ. на разликата между размера на получената финансова помощ и изплатеното на ДФЗ обезщетение. Когато действителната стойност на погиналия актив, определена към датата на настъпване на застрахователното събитие, е по-малка по размер от изплатената за актива финансова помощ, за целите на изчисление на дължимата от бенефициента сума по предходното изречение се взема предвид действителната стойност на актива.

2.7.13.4 При настъпване на частична щета бенефициентът е длъжен в подходящ срок да възстанови функционалността на подпомогнатия актив, като уведоми ДФЗ за това обстоятелство;

2.7.13.5 В случай, че е настъпила тотална щета на подпомаган актив бенефициентът се задължава незабавно писмено да уведоми застрахователя и ДФЗ за това, като има право да поиска от ДФЗ да му бъде предоставена възможност да замени погиналия актив с друг, нов актив, притежаващ поне аналогични технически характеристики/спецификации с погиналия. В тези случаи ДФЗ извършва преценка за обоснованост на разходите за новия актив при спазване на изискванията, посочени в Раздел „Условия за допустимост на разходите“ от Условията за кандидатстване, като при определяне на размера на допустимите разходи за погиналия актив се взема предвид действителната стойност на погиналия актив, определена към датата на настъпване на застрахователното събитие, когато тя е по-ниска от първоначално договорения размер на допустимите разходи. При разлика между размера на цената на новозакупения актив и тази, определена при спазване на изискванията по предходното изречение, ДФЗ удържа частта от дължимото му застрахователно обезщетение, съответстваща на тази разлика;

2.7.13.6 След закупуване на новия актив и представяне на всички документи, удостоверяващи направения разход, ДФЗ дава писмено съгласие пред застрахователя за изплащане на застрахователното обезщетение в полза на бенефициента, като удържа в своя полза разликата по предходната точка, изречение последно (ако такава е налице).

2.8. Бенефициентът се задължава от датата на подаване на проектното предложение до изтичане на срока за мониторинг:

2.8.1. да води всички финансови операции, свързани с подпомаганите дейности, отделно в счетоводната си система или като използват счетоводни сметки с подходящи номера;

2.8.2. да съхранява всички документи, свързани с изпълнението на одобрения проект и извършване на подпомаганата дейност до изтичане на шестмесечния срок след изтичане на срока за мониторинг;

2.8.3. да поддържа съответствие с критериите за подбор, по които проектното предложение е било оценено, съгласно получените точки по всеки от тях. При неспазване на гореизброените задължение ДФЗ отказва изцяло или частично изплащане на финансовата помощ, респ. претендира за възстановяване на изплатената финансова помощ;

2.9. Бенефициентът е длъжен да предоставя достъп до документи и да съдейства за осъществяване на проверки, както и при посещения на място, извършвани от представители на УО на ПРСР 2014-2020 г., ДФЗ, Сметната палата на Република България, Европейската комисия и Европейската сметна палата, дирекция „Защита на финансовите интереси на Европейския съюз“ (АФКОС) при Министерството на вътрешните работи, Европейската служба за борба с измамите, Изпълнителна агенция „Сертификационен одит на средствата от европейските земеделски фондове”, както и на всеки упълномощен външен одитор, в срок до 5 години от окончателното плащане;

2.10. Бенефициентът е длъжен да спазва и други свои задължения, посочени в административния договор или в приложим нормативен акт.

### 3. Права и задължения на УО на ПРСР 2014 – 2020 г.:

Управляващият орган на ПРСР 2014-2020 г. има право да осъществява контрол във всеки етап на изпълнение на договора до изтичане на срока за мониторинг, като:

а) извършва посещения на място с цел проверка изпълнението на дейностите от бенефициента;

б) проверява документацията, създадена във връзка с изпълнението на проекта;

в) изисква от бенефициента документи, доклади, сведения и справки във връзка с изпълнението на проекта;

г) дава указания на бенефициента във връзка с изпълнението на проекта, които са задължителни за него.

### 4. Права и задължения на ДФЗ:

4.1. От подписване на административния договор до изтичане на срока за мониторинг ДФЗ упражнява контрол за точното изпълнение на одобрения проект и за спазване на всички критерии за допустимост и задълженията от страна на бенефициента по договора и настоящите условия за изпълнение.

4.2. В изпълнение на правомощията по т. 4.1. ДФЗ извършва и проверки на място на счетоводната отчетност, документите и информацията на хартиен и електронен носител, които се изготвят или съхраняват от бенефициента във връзка с изпълнението на административния договор. При извършване на проверките ДФЗ може да изисква от бенефициента или от упълномощените от него лица, както и от неговите контрагенти по подпомаганите дейности, документи и информация за осъществяването на подпомаганата дейност.

4.3. При непредставяне на документ, непълнота, несъответствие или неточност в представени от бенефициента документи, както и при необходимост да се установи точно изпълнение на договорни и нормативни задължения от страна на бенефициента, ДФЗ има право да извършва проверки и да изисква от бенефициента представянето на допълнителни такива в период от шест месеца след изтичане на срока за мониторинг.

4.4. Държавен фонд „Земеделие“ има право да откаже пълно или частично изплащане на финансовата помощ по проекта, както и да изиска възстановяване на част или цялата помощ, при наличие на някое от следните обстоятелства:

4.4.1. при извършване на административни и проверки на място по подадено от бенефициента искане за окончателно плащане, бъде установено непредставяне на документ, непълнота, несъответствие и неточност в представени от бенефициента документи или заявени данни, както и ако те не са отстранени или не са представени изисканите документи в определения срок, когато е дадена такава възможност;

4.4.2. одобреният проект не е изпълнен съгласно административния договор и настоящите условия за изпълнение, включително когато бенефициентът е изпълнил дейности - предмет на подпомагането, различни от одобрените от УО на ПРСР 2014 – 2020 г. или в отклонение от одобрения бюджет по проекта;

4.4.3. одобреният проект не е изпълнен и отчетен в срока по т. 1.1 от Раздел I на настоящите условия за изпълнение.

4.4.4. бенефициентът или негов упълномощен представител е възпрепятствал извършването на проверка/ посещение на място от страна на ДФЗ или друг оправомощен компетентен орган;

4.4.5. по повод подписването или изпълнението на административния договор, пред УО на ПРСР 2014 -2020 г. и/или ДФЗ са представени декларация или документ с невярно съдържание, неистински или преправен такъв, както и когато това е извършено по повод кандидатстването за предоставяне на помощта по административния договор, или е пропуснато да се предостави необходимата информация съгласно чл. 35, параграф 6, изречение първо от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181/48 от 20 юни 2014 г.);

4.4.6. бенефициентът не е уведомил ДФЗ за настъпването на факти или обстоятелства от значение за изпълнението на одобрения проект;

4.4.7. при извършване на проверка по букви „iii“ и „v“ от Раздел 2 „Контролни дейности“, т. А „Процедури по одобряване на заявленията“ от Приложение № I към Делегиран регламент (ЕС) № 907/2014 във връзка с чл. 48, параграф 2 от Регламент за изпълнение (ЕС) № 809/2014, ДФЗ установи, че бенефициента, подаденият от него проект или предложените за финансово подпомагане разходи не отговарят на изискванията за допустимост посочени в условията за кандидатстване;

4.4.8. бенефициентът не изпълни задължението си до изтичане на периода по т. 1.1 от Раздел I от настоящите условия за изпълнение да поддържа съответствие с всички критерии за подбор, по които проектното му предложение е било оценено, когато въпреки неизпълнението сборът на точките, съответстващ на критериите за подбор е по-голям от 40 или от минималния брой на точките, присъдени на проектните предложения, за които е бил наличен бюджет, определен в обявата за прием по подмярката, в рамките на който е било подадено и проектното предложение на Бенефициента. В този случай ДФЗ намалява подлежащата на изплащане на финансовата помощ по искането за плащане с по 1 % за всяка точка, съответстваща на критериите за подбор, по отношение на които е налице неспазването;

4.4.9. когато бенефициентът не изпълни задължението си да поддържа съответствие с критериите за подбор, по които проектното му предложение е било оценено, за периода от датата на сключване на този договор до изтичане на срока за изпълнение на проекта, ако броят точки, съответстващ на критериите за подбор, съгласно Списък с критериите за оценка към договора, на които проектът на Бенефициента отговаря, е по-малък от 40 и/или по-малък от минималния брой на точките, присъдени на проектните предложения, за които е бил наличен бюджет, определен в обявата за прием по подмярката, в рамките на който е било подадено и проектното предложение на Бенефициента, ДФЗ има право да откаже пълно изплащане на финансовата помощ по проекта.

4.4.10. е наложена финансова корекция върху заявените за възстановяване разходи по реда и условията на чл. 70 и следващите от ЗУСЕСИФ;

4.4.11. бенефициентът не изпълни дадените му указания от ДФЗ или оправомощен компетентен орган при осъществяване на предварителна проверка относно законосъбразността на планираните обществени поръчки за възлагане на дейностите по одобрения проект;

4.4.12. бенефициентът не е спазил изискванията на посочената в условията за изпълнение „Процедура за осъществяване на предварителна проверка и последващ контрол върху обществени поръчки за разходи, финансирани изцяло или частично със средства от Европейския земеделски фонд за развитие на селските райони”, което е констатирано от ДФЗ или друг оправомощен компетентен орган;

4.4.13. дейностите, разходите или извършените плащания, свързани с предмета на договора, са извършени преди датата на подаване на проектното предложение;

4.4.14. заявените за възстановяване разходи не отговарят, на което и да е от следните условия:

а) са извършени срещу съответните разхооправдателни документи – фактури или други документи с еквивалентна доказателствена стойност;

б) в разходооправдателните документи се съдържа номера и датата на сключения административен договор;

в) са извършени и платени на избрания от бенефициента изпълнител/доставчик, респ. на лице, което се явява оправомощено да получи плащането по силата на договор или нормативен акт. Протоколи и други документи, удостоверяващи прихващане не се признават като доказващи реално извършено плащане;

г) са платени по банков път, с изключение на посочените като допустими за плащане в брой в Условията за кандидатстване;

д) са отразени в счетоводната документация на бенефициента чрез отделни счетоводни аналитични сметки и да могат да се проследят въз основа на одитна пътека;

е) не са финансирани по друг проект, програма или друга схема, финансирана от публични средства - средства от националния бюджет или бюджета на ЕС, включително чрез скрити форми на държавно подпомагане;

ж) са извършени в съответствие с принципите за добро финансово управление, съгласно Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012.

4.4.15. искането за окончателно плащане не е подадено в срока по т. 1.1 от Раздел I от настоящите Условия за изпълнение ведно с всички изискуеми документи съгласно Условията за изпълнение;

4.4.16. бенефициентът не отговаря на условията за допустимост, посочени в Условията за кандидатстване.

4.4.17. установено е изкуствено създаване на условия, необходими за получаване на помощта, с цел осъществяване на предимство или облага в противоречие с приложимата нормативна уредба;

4.4.18. при прилагане на чл. 63 от Регламент за изпълнение (ЕС) № 809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие.

4.5. Държавен фонд „Земеделие“ е длъжен да уведоми писмено бенефициента и УО на ПРСР 2014 – 2020 г. за окончателния размер на финансовата помощ. В случай на отказ да бъде изплатена заявена финансова помощ, ДФЗ е длъжен да посочи мотивите за това.

4.6. Държавен фонд „Земеделие“ е длъжен да уведомява писмено бенефициента за установени пропуски и несъответствия в представени документи, като му определя срок за изправянето им.

### Раздел III. Административен договор

Административния договор се сключва при спазване на условията и реда на чл. 36, ал. 2 и чл. 37 от ЗУСЕСИФ.

### Раздел IV. Контрол за спазване на критериите за допустимост, задължения на бенефициентите и отговорност при установено неспазване

1. Контрол за изпълнение изискванията на условията за изпълнение, на административния договор, процедурите за възлагане на обществени поръчки по ЗОП, както и на документите, свързани с подпомаганата дейност, може да бъде извършван от представители на ДФЗ, УО на ПРСР 2014-2020 г., Сметната палата на Република България, Европейската комисия и Европейската сметна палата, Европейската служба за борба с измамите и Изпълнителната агенция „Сертификационен одит на средствата от европейските земеделски фондове“ и други.

2. На контрол по т. 1 подлежат бенефициентите, както и техните контрагенти по подпомаганите дейности.

3. Когато Управляващият орган на ПРСР 2014-2020 г. или Европейската комисия извършва оценяване или наблюдение на ПРСР 2014 – 2020 г., бенефициентът предоставя на оправомощените от тях лица всички документи и информация, които ще подпомогнат оценяването или наблюдението.

4. Когато след извършване на окончателното плащане бенефициентът не спазва критериите за допустимост или не изпълнява ангажимент или друго задължение, посочено в настоящите условия, административния договор или приложим нормативен акт, ДФЗ оттегля предоставеното подпомагане, като бенефициентите са длъжни да възстановят цялата или част от изплатената финансова помощ в размери, съгласно Правила за определяне на размера на подлежащата на възстановяване безвъзмездна финансова помощ, посочени в чл. 27, ал. 9 от Закона за подпомагане на земеделските производители.

5. Държавен фонд „Земеделие“ определя размера на подлежащите на възстановяване суми по т. 4, като дава възможност на бенефициентите да представят в разумен срок, който не може да бъде по-кратък от две седмици, своите писмени възражения и при необходимост – доказателства, относно липса на основание за претендиране на посочената от ДФЗ сума и/или по отношение на нейния размер.

6. Когато установеното неспазване по т. 4 попада в хипотеза, посочена в чл. 70, ал. 1 от ЗУСЕСИФ, респ. в Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на ЗУСЕСИФ, изпълнителният директор на ДФЗ налага финансова корекция по проекта на бенефициента по реда на раздел III от глава пета на ЗУСЕСИФ, като при определяне на окончателния размер на финансовата корекция се вземат предвид критериите, посочени в чл. 35, параграф 3 на Делегиран регламент № 640/2014 от 11 март 2014 година за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (Делегиран регламент (ЕС) № 640/2014).

7. Освен оттегляне на подпомагането по т. 4 и/или налагането на финансова корекция по т. 6 ДФЗ налага административни санкции на бенефициента по реда на Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на ЗУСЕСИФ, както и санкции произтичащи от установеното неспазване, в изрично посочените в приложим акт на Европейското право случаи.

8. Бенефициентите не отговарят за неспазване на критерий за допустимост или за неспазване на ангажимент или друго задължение, когато то се дължи на непреодолима сила или извънредни обстоятелства при спазване на изискванията за това, посочени в административния договор. Бенефициентът или упълномощено от него лице уведомява писмено ДФЗ за възникването на обстоятелствата по реда на чл. 4 от Делегиран регламент (ЕС) № 640/2014г.

### Раздел V. Изменение и прекратяване на административния договор, финансово изпълнение на проектите, отговорност при неизпълнение и условия за възстановяване на помощта, и плащане и мерки за информиране и публичност.

### 1. Изменение и прекратяване на административния договор

1.1. Административният договор, включително одобреният с него проект, може да бъде изменян и допълван при условията и реда на чл. 39, ал. 1, 2 и 3 от ЗУСЕСИФ, както и на предвидените по - долу основания. При разглеждане на искането се прилага следния ред:

1.2. Бенефициентът може да подаде мотивирано искане за промяна на договора до УО на ПРСР 2014-2020 г. през Информационната система за управление и наблюдение (ИСУН 2020) чрез електронния си профил на основание чл. 39, ал. 2 не по-късно от два месеца преди изтичане на срока за изпълнение на дейностите по проекта, към което се прилагат документи, необходими за преценката на основателността на искането.

1.3. Не се допуска изменение или допълнение на договора, което:

1.3.1. води до несъответствие с целите, дейностите, изискванията, посочени в условията за кандидатстване или в условията за изпълнение;

1.3.2. води до увеличение на общата стойността на финансовата помощ по проекта;

1.3.3. се основава на изменение на договор за възлагане на обществена поръчка за изпълнение на дейност по одобрения проект, когато изменението на договора за възлагане на обществената поръчка е в нарушение на чл. 116 от Закона на обществените поръчки;

1.3.4. води до намаляване на броя получени точки по критериите за оценка на проекта, получени на етап техническа оценка на проектното предложение;

1.3.5. нарушава принципите на чл. 29, ал. 1 от ЗУСЕСИФ.

1.4. УО на ПРСР 2014 – 2020 г. одобрява или отхвърля искането по т. 1.2. в срок до един месец от подаването му, а когато са изискани допълнителни документи - до 14 календарни дни от представянето им.

1.5. При одобрение на искането по т. 1.2. бенефициентът следва да се яви в срок до 10 работни дни от получаването на уведомлението за сключване на допълнително споразумение към договора, като при неявяване в посочения срок правото за подписване на допълнителното споразумение към договора се погасява.

1.6. Промяна на договора се допуска и при:

а) изменение/допълнение на приложимото право на Европейския съюз и/или българското законодателство, в политиката на европейско и/или национално ниво, произтичаща от стратегически документ, или в ПРСР 2014-2020 г.;

б) констатирана очевидна грешка.

в) увеличение на срока за изпълнение на проекта до максимално допустимия, указан в Условията за кандидатстване;

г) промяна на състава на колективния върховен, на колективния управителен или на контролния орган (когато такъв е предивден в устава на МИГ) или на представляващия МИГ. В тези случаи одобрението влиза в сила от датата на подаване на искането за промяна;

д) промяна в Условията за кандидатстване или на настоящите условия.

1.7. В случаите по т. б. „в“ и „д“, одобрението влиза в сила от датата на подаване на искането за промяна. УО на ПРСР 2014 - 2020 г. уведомява ДФЗ при наличие на одобрение на промяна в административния договор.

1.8. Прекратяване на административния договор:

А. Административният договор се прекратява:

1.8.1. след изтичане на предвидените в него срокове;

1.8.2. по взаимно съгласие между страните, изразено в писмена форма посредством допълнително споразумение;

1.8.3. когато бенефициентът не отговаря на условията за допустимост, посочени в условията за кандидатстване, с едностранно писмено уведомяване от УО на ПРСР 2014-2020 г.;

1.8.4. когато бенефициентът не изпълнява свои нормативни и/или договорни задължения за изпълнението на проекта административния договор може да бъде прекратен с едностранно писмено уведомяване от страна на УО на ПРСР 2014-2020 г.;

1.8.5. при образуване на производство за обявяване в несъстоятелност или започване на производство по ликвидация на МИГ с едностранно писмено уведомяване от страна на УО на ПРСР 2014-2020 г.;

1.8.6. при невиновна невъзможност на всяка от страните да бъдат изпълнени посочените в него условия - с едностранно писмено уведомяване от страна на УО на ПРСР 2014-2020 г.;

1.8.7. с едностранно писмено уведомяване от УО на ПРСР 2014-2020 г. въз основа на представени доказателства в случай на констатирана нередност или измама, извършена от МИГ при изпълнението на проекта;

1.8.8. при отказ за финансиране от бюджета на ЕЗФРСР от страна на Европейската комисия с едностранно писмено уведомяване от УО на ПРСР 2014-2020 г.;

1.8.9. в случаите по чл. 39, ал. 4 и 5 от ЗУСЕСИФ с едностранно писмено уведомяване от УО на ПРСР 2014-2020 г.;

1.8.10. в случаите по чл. 39, ал. 3 от ЗУСЕСИФ с едностранно писмено уведомяване от УО на ПРСР 2014-2020 г.;

В случаите по т. 1.8.3. – 1.8.10. административния договор се прекратява без да се сключва допълнително споразумение.

Б. Прекратяването на административния договор влиза в сила от датата на:

1. узнаване на обстоятелството от УО на ПРСР 2014-2020 г. в случаите по т. 1.8.3., 1.8.4. и 1.8.7.;

2. влизане в сила на допълнителното споразумение в случаите по т. 1.8.2.;

3. обявяване на производството, в случаите по т. 1.8.5.;

4. уведомяване на бенефициента - в случаите по т. 1.8.6., 1.8.8., 1.8.9. и 1.8.10;

В. При констатиране на основание за прекратяване на договора ДФЗ уведомява УО на ПРСР 2014-2020 г. в 3-дневен срок от узнаването на обстоятелството.

### 2. Финансово изпълнение на проектите и плащане

2.1. Финансова помощ се предоставя само за дейности и разходи, определени като допустими в т. 13 и 14 от Условията за кандидатстване.

2.2. Допустими за възстановяване са разходи за дейности, извършени от бенефициента след подаване на формуляра за кандидатстване.

3. Финансова помощ по реда на тази процедура се предоставя, съгласно бюджета на проекта, до стойността и в сроковете, посочени в административния договор. Допустимите разходи се предоставят под формата на:

3.1. Възстановяване на реално извършени и платени допустими разходи;

3.2. Разходите за изпълнение на малки пилотни проекти се доказват с документи за отчитане на изпълнени дейности и с разходооправдателни документи - договори с изпълнител, приемно-предавателни протоколи, доклади за извършена работа, фактури, платежни нареждания, пълно дневно банково извлечение и други документи, доказващи изпълнението на дейността.

Окончателно плащане се извършва след приключване и отчитане на дейностите по проекта.

3.3. Когато дейност по проект се възлага по реда на ЗОП на външен изпълнител, бенефициента използва като максимална стойност при определяне на обществената поръчка стойността на разхода, определена в бюджета на проекта без ДДС.

3.4. Размерът на финансова помощ, която се предоставя за дейност, възложена по реда на ЗОП, е стойността на определените за допустими разходи, като бенефицента следва да извърши за своя сметка разликата до действителните разходи, реално извършени, платени и доказани с разходооправдателни и платежни документи.

4. Безвъзмездната финансова помощ не се изплаща, а изплатената финансова помощ подлежи на възстановяване от бенефициенти, за които е установено, че са създали изкуствено условията, необходими за получаване на помощта, с цел осъществяване на предимство в противоречие с целите на подмярката.

5. Всички останали условия и ред за изплащане на финансовата помощ, намаляването, отказът за изплащане и оттеглянето на финансовата помощ са съгласно Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители (обн., ДВ, бр. 48 от 2018 г.).

### 3. Отговорност при неизпълнение. Условия за възстановяване на получената финансова помощ.

3.1. Получената финансова помощ може да бъде оттеглена от ДФЗ по условията и реда, предвидени в Наредбата № 4 от 2018 г. 3.2. На възстановяване подлежат всички средства, произтичащи от разходи, които са в резултат на констатирани нередности, независимо от датата на тяхното установяване.

3.3. В случай, че ДФЗ не удовлетвори вземането си във връзка с дължимите му суми чрез доброволно възстановяване, той има право да го прихване от всяко следващо плащане към бенефициента, включително по други схеми, мерки или програми, администрирани от ДФЗ.

3.4. Невъзстановените чрез способите по т. 3.1. вземания представляват публични държавни вземания и подлежат на принудително събиране на вземанията си чрез Националната агенция за приходите.

3.5. Бенефициентът не носи отговорност за пълно или частично неизпълнение, ако то е възникнало като пряка последица от действието на непреодолима сила и извънредни обстоятелства.

3.6. Непреодолима сила и извънредни обстоятелства по т. 3.5. е понятие по смисъла на член 2, параграф 2 от Регламент 1306 /2013 на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета.

3.7. За настъпването на което и да е обстоятелство по т. 3.5. бенефициентът или упълномощено лице е длъжен да уведоми писмено ДФЗ в срок до 15 работни дни от датата, на която има възможност да го направи, като представя доказателства за това с надлежни документи, включително, когато е възможно - издадени от компетентен орган.

3.8. При неизпълнение на задължението по т. 3.7. бенефициентът не може да се позовава на непреодолима сила.

3.9. Когато е в забава, бенефициентът не може да се позовава на непреодолима сила/ извънредно обстоятелство.

3.10. При неизпълнение на задължение на бенефициента ДФЗ писмено предупреждава бенефициента за констатираното неизпълнение и санкциите, които се налагат за този случай. Бенефициентът може да отстрани нередовностите в едномесечен срок от получаване на предупреждението. В случай на неизпълнение на задължения в едномесечен срок отстрани дължи връщане на получената помощ ведно със законната лихва към нея.

3.11. Когато бенефициентът не изпълнява свое нормативно и/или договорно задължение, УО на ПРСР 2014 – 2020 г. и/или ДФЗ може да поиска прекратяване на договора и връщане на вече изплатени суми заедно със законната лихва върху тях. В тези случаи ДФЗ определя размера на средствата, които трябва да бъдат възстановени от бенефициента, като вземе предвид вида, степента и продължителността на неизпълнението.

3.12. Изпълнителният директор на ДФЗ или оправомощено от него лице може да поиска връщане на вече платени суми заедно със законната лихва върху тях, когато бенефициентът:

3.12.1. е представил декларация с невярно съдържание и/или изкуствено е създал условия за изпълнение на изискванията за получаване на финансова помощ, за да извлече облага, в противоречие с целите на тази наредба;

3.12.2. е получил или е одобрен за получаване на публична финансова помощ от друг източник за дейности, финансирани по Подмярка 19.1 в частта на малките пилотни проекти;

3.12.3. е променил предмета на подпомаганата дейност с изключение на случаите когато е промяната е допусната с допълнително споразумение към административния договор при условията на раздел V;

3.12.4. не използва придобитите на основа на одобрения проект активи по предназначение;

3.12.5. не изпълнява задълженията си в настоящите условия за изпълнение;

3.12.6. не е публикувал решение за откриване на процедурите за възлагане на обществена поръчка за избор на изпълнител на дейностите от проекта, за които се изисква прилагане на ЗОП;

3.12.7. не е спазил задължения, предвидени в административния договор.

### 4. Мерки за информиране и публичност

4.1. С цел осигуряване на публичност и прозрачност УО на ПРСР 2014 – 2020 г. публикува на електронната си страница следната информация за всеки одобрен проект:

4.1.1. наименование на бенефициентите;

4.1.2. вид на подпомаганите дейности;

4.1.3. общ размер на одобрената безвъзмездна финансова помощ по проекта;

4.1.4. територия за осъществяване на проекта;

4.2. С цел осигуряване на публичност и прозрачност ДФЗ публикува на електронната си страница следната информация за бенефициентите, на които е извършено плащане по подмярката:

4.2.1. общината, в която е регистриран, и пощенския код, когато е наличен, или част от него за обозначаване на общината;

4.2.2. общата сума на публично финансиране, получена от бенефициента, която включва както съфинансиране от Европейския съюз, така и национално съфинансиране;

4.2.3. вид на подпомаганите дейности;

4.3. Данните на бенефициента се публикуват в съответствие с Регламент (ЕС) № 1306/2013, и могат да бъдат обработени от органите за финансов контрол и от следствените органи на Европейския съюз и на държавите членки с цел защита на финансовите интереси на Съюза.

4.4. За осигуряване на публичност на дейността си бенефициентът:

4.4.1. публикува на интернет страницата си:

а) информация за проекта, в т. ч. резюме и стойност на проекта;

в) описание на очакваните резултати;

4.4.2. след подписване на административния договор до изтичане на срока за мониторинг да постави на видно за обществеността място плакат с размер не по-малък от А3, съдържащ информация за дейността, подпомагана от ЕЗФРСР.

4.5. Техническите изисквания към информацията във връзка с оповестяване на подпомагането на дейността от ЕЗФРСР се определят съгласно Единния наръчник на бенефициента за прилагане на правилата за информация и комуникация 2014 - 2020 г., съгласно приложение № 2 от Националната комуникационна стратегия за програмен период 2014 - 2020 г. и съгласно приложение № III към чл. 13 от Регламент за изпълнение 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (OB, L 2274, 31 юли 2014 г.), наричан по-нататък „Регламент № 1305/2013“ и Регламент за изпълнение 669/2016 на Комисията от 28 април 2016 г. за изменение на Регламент за изпълнение (ЕС) № 808/2014 по отношение на изменението и съдържанието на програмите за развитие на селските райони, публичността на тези програми и коефициентите на преобразуване в животински единици (OB, L 115, 29 април 2016 г.).

За осигуряване на публичност на дейността си Бенефициентът публикува на интернет страницата си:

1. стратегия за ВОМР одобрена на етап „Административно съответствие и допустимост“ в рамките на процедура за прием на проектни предложения BG06RDNP001-19.001;

2. всички решения и протоколи от заседания на партньорите и/или на колективния управителен орган и на колективния върховен орган;

3. списък с всички членове на колективния върховен орган на сдружението и на колективния управителен орган от създаването на МИГ – поименно и сектора, от който са излъчени;

4. устав на МИГ и всичките му изменения и допълнения;

5. видеоклипове за изпълнение на проекта и дейността на МИГ.

Информацията се публикува при спазване на изискванията на Закона за защита на личните данни, ЗОП, Регламент (ЕО) № 259/2008 на Комисията от 18 март 2008 г. за установяване на подробни правила за прилагане на Регламент (ЕО) № 1290/2005 относно публикуването на информация за получателите на средства от Европейския фонд за гарантиране на земеделието (ЕФГЗ) и Европейския земеделски фонд за развитие на селските райони (ЕЗФРСР) (ОВ, L 76/28 от 19 март 2008 г.), Регламент за изпълнение (ЕС) № 410/2011 на Комисията от 27 април 2011 г. за изменение на Регламент (ЕО) № 259/2008 за установяване на подробни правила за прилагане на Регламент (ЕО) № 1290/2005 на Съвета относно публикуването на информация за получателите на средства от Европейския фонд за гарантиране на земеделието (ЕФГЗ) и Европейския земеделски фонд за развитие на селските райони (ЕЗФРСР) (ОВ, L 108/24 от 28 април 2011 г.) и Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ, L 345/549 от 20 декември 2013 г.)

Публичността включва в интернет да се създават и разпространяват видеоклипове, които могат да бъдат създадени чрез мобилни телефони. Задължително е МИГ да има активна страница във Facebook. Местната иниaиативна група може да създаде профил в Instagram и/или канал в Youtube. Създадените видеоклипове следва да се разпространяват на интернет страницата на МИГ и във Facebook. Видеоклиповете могат да се разпространяват и в Instagram или Youtube.

### 5. Приложения към Условията за изпълнение:

1. Приложение № 1 Застрахователни рискове, за които бенефициентът като получател на подпомагане е длъжен да сключи застраховка на активите, предмет на подпомагане;

2. Приложение № 2 Документи за окончателно плащане;

3. Приложение № 3 Декларация от представляващия ползвателя на помощта за упражняване правото на данъчен кредит (в случай че бенефициентът на помощта има регистрация по Закона за данък добавена стойност (ЗДДС);

4. Приложение № 4 Декларация, че бенефициентът няма да упражни правото си на данъчен кредит за активи и услуги, финансирани от ПРСР 2014 - 2020 г. (в случай че бенефициентът на помощта няма регистрация по ЗДДС);

5. Приложение № 5 Декларация от представляващия ползвателя на помощта за наличие или липса на двойно финансиране;

6. Приложение № 6 Декларация относно липсата на обстоятелствa за отстраняване;

7. Приложение № 7 Доклад за извършени дейности.

|  |
| --- |
| 1. **Допълнителна информация:** 2. „Актив“ е материален или нематериален актив по смисъла на Регламент (ЕС) № 651/2014 на Комисията от 17 юни 2014 г. за обявяване на някои категории помощи за съвместими с вътрешния пазар в приложение на чл. 107 и 108 от Договора (ОВ, L бр. 187 от 2014 г.). 3. „Бенефициент“ е МИГ, с която е сключен административен договор. 4. „Изкуствено създадени условия“ е всяко установено условие по смисъла на чл. 60 от Регламент (ЕС) № 1306/2013. 5. „Нередност“ е понятие по смисъла на чл. 2, параграф 1, т. 36 от Регламент № 1303/2013 г. 6. „Очевидна грешка“ е писмена грешка, грешка в пресмятането или други подобни очевидни неточности, която може да бъде непосредствено установена при техническа проверка на информацията, съдържаща се в документите. 7. „Подмярка“ е поредица от дейности, способстващи за реализиране на приоритети на Програмата за развитие на селските райони. 8. „Проверка на място“ е проверка по смисъла на Регламент (ЕО) № 809/2014. 9. „Продължителност на неизпълнение“ се преценява съобразно времето, през което траят последиците или възможността за отстраняване на тези последици по приемлив за успешното изпълнение на проекта начин. 10. „Проект“ е специфичен набор от координирани дейности, които се предприемат от кандидата за постигане на конкретни цели в определен период от време с определен бюджет. 11. „Публична финансова помощ“ е всеки обществен дял във финансирането на дейности, източник на който е бюджетът на държавата, на регионалните или местните власти, на Европейската общност, както и всеки подобен разход. Всеки дял във финансирането на дейности, чийто произход е бюджетът на обществени юридически лица или сдружения на една или повече регионални или местни власти по смисъла на Директива 2004/18/EС на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, услуги и доставки (ОВ, L 134 от 2004 г. и Българско специално издание: глава 06, том 8), се разглежда като обществен дял. 12. „Степен на неизпълнение“ на проекта се преценява съобразно последствията от неизпълнение на дейността и отражението върху целия проект. |

*При противоречие на насоките с нормативен акт се прилага приложимия нормативен акт от националното или европейското право.*