

|  |  |
| --- | --- |
| **ДО**  **Г-ЖА ЛОЗАНА ВАСИЛЕВА**  **ЗАМЕСТНИК-МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ И РЪКОВОДИТЕЛ НА**  **УO НА ПРСР 2014-2020 Г.** | **ОДОБРИЛ:** |

**Д О К Л А Д**

**от Елена Иванова – Директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за утвърждаване на Насоки, определящи Условията за кандидатстване и Условията за изпълнение на проектни предложения по подмярка 19.1 „Помощ за подготвителни дейности“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г. в частта на малките пилотни проекти* |

**УВАЖАЕМА ГОСПОЖО ЗАМЕСТНИК-МИНИСТЪР,**

На основание чл. 26, ал. 1 от Закона за управление на средствата от Европейските структурни и инвестиционни фондове (ЗУСЕСИФ), Ви представям проект на заповед за утвърждаване на Насоки за кандидатстване по процедура чрез подбор на проектни предложения по подмярка 19.1 „Помощ за подготвителни дейности“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г. в частта на малките пилотни проекти, включващи Условия за кандидатстване и Условия за изпълнение на одобрени проекти..

Общият размер на безвъзмездната финансова помощ по проведената процедура по първия прием е до левовата равностойност на 647 544 евро (шестстотин четиридесет и седем хиляди петстотин четиридесет и четири евро) или 1 266 466,56 лева (един милион двеста шестдесет и шест хиляди четиристотин шестдесет и шест лева и петдесет и шест стотинки). В рамките на първия прием за постъпили проектни предложения с размер на заявената безвъзмездна финансова помощ 198 890,31 лева, равняващи се на 101 692,56 евро. В допълнение с изменението на Програмата за развитие на селските райони от 17.08.2020 г. бюджетът по подмярката е увеличен с 350 000 евро.

След приспадане на размера на заявената безвъзмездна финансова помощ от първия прием и увеличаване на бюджета по подмярката, свързано с изменението на ПРСР 2014-2020 г. от 17.08.2020 г. общият размер на безвъзмездната финансова помощ по процедурата на втория прием е до левовата равностойност на 895 851,44 (осемстотин деветдесет и пет хиляди осемстотин и петдесет и едно евро) или 1 752 106,25 лева (един милион седемстотин петдесет и две хиляди сто и шест лева и двадесет и пет стотинки).

В сравнение с проведения първи прием на проектни предложения в този прием се увеличава и размерът на максимално допустимите разходи по един проект на 100 000 евро.

Вторият краен срок за кандидатстване е определен на 02 февруари 2021 г.

В чл. 9б, т. 2 от Закона за подпомагане на земеделските производители е предвидено производството по подмярка 19.1 „Помощ за подготвителни дейности“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г. в частта на малките пилотни проекти да се провежда посредством Информационната система за управление и наблюдение на средствата от Европейските структурни и инвестиционни фондове (ИСУН) и по реда на Закона за управление на средствата от Европейските структурни и инвестиционни фондове (ЗУСЕСИФ). Съгласно чл. 26 от ЗУСЕСИФ, ръководителят на управляващия орган на програмата утвърждава за всяка процедура насоки и/или друг документ, определящи условията за кандидатстване и условията за изпълнение на одобрените проекти.

Проектът на заповед за утвърждаване на Насоки за кандидатстване по процедура чрез подбор на проектни предложения по подмярка 19.1 „Помощ за подготвителни дейности“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г. в частта на малките пилотни проекти, включващи Условия за кандидатстване и Условия за изпълнение на одобрени проекти беше публикуван на електронната страница на Министерството на земеделието, храните и горите и на Единния информационен портал за обща информация за управлението на Европейските структурни и инвестиционни фондове: www.eufunds.bgза писмени възражения и предложения в съответствие с чл. 26, ал. 4 от ЗУСЕСИФ. Направените целесъобразни бележки и предложения са отразени.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 26 от ЗУСЕСИФ предлагам да издадете заповед за утвърждаване на Насоки за кандидатстване по процедура чрез подбор на проектни предложения по подмярка 19.1 „Помощ за подготвителни дейности“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г. в частта на малките пилотни проекти, включващи Условия за кандидатстване и Условия за изпълнение на одобрени проекти.

**Приложение:** Справка за отразяване на становищата, постъпили при съгласуването на проекта на Насоки.

**С уважение,**

